Защо не иска брак? - Spodeli.net\nСподелени истории (82689)\nЛюбов и изневяра (18707)\nСекс и интимност (9823)\nЗащо не иска брак?\nпреди: 10 месеца, 22 дни, прочетена 1922 пъти\nНа 33 години съм и от 6 месеца живея на семейни начала с приятеля ми, който е на 39 години. Заедно сме от 10 години, от които 5 бях студентка в друг град и поддържахме връзка от разстояние. След като се върнах в родния си град /малък град/, останах да живея с родителите ми, защото нямаше къде да живеем с приятеля ми. Още нямах работа и средства, с които да се издържам. Така изминаха 5 години. След голямо натякване от моя страна, той направи ремонт на апартамента, който му дадоха родителите, и от 6 месеца живеем заедно. Връзката ни е изградена на голяма любов, приятелство и подкрепа. Винаги много сме се подкрепяли във всичко - образование, работа, но по отношение на съвместния живот - тема табу. Прави ремонт на апартамента в продължение на 1 година, дори имах чувството, че ако не му бях дала зор, още щеше да го прави. Говорили сме за брак и деца, винаги е казвал, че иска. Миналата вечер повдигнах въпроса за брак и директно му казах, че искам да сключим брак и очаквам да ми предложи. Казах го директно, защото и той твърдеше, че го иска, но винаги думите са били без конкретика - "един ден", "и това ще стане" и т. н. Снощи, когато му казах, че до 2 седмици очаквам пръстен, той изпадна в истерия, не спа цяла нощ, не ми говори оттогава, дори си сипа ракия /той не пие по принцип/. Това, което видях е, че той не иска да го прави и само ме е моткал. Сега го играе "обиден", за да не издържа и да кажа "ок", "Отказвам се". Преди време майка ми каза, че той отлага и ми губи времето, но аз си мислех, че не е така, защото винаги е бил до мен, обичал ме е, помагал ми е страшно много. Времето си мина, сега съм на 33, и много ми се иска нещата да се случат. Това, че той отлага постоянно, с времето започна да ме кара да го мразя вътрешно. Хората се чудят какво става, защо не се женим. Казах му: "или се женим, или си тръгвам, защото времето минава", той казва "Като не ти харесва, тръгвай си", "ще ти дам колкото пари искаш да си стъпиш на краката". Готов е много лесно да сложи края и това ме наранява много. Също така той не слага край на връзката ни.\nСега съм пред следната дилема: да си взема квартира, да си намеря и да се преместя в София с цел да си намеря по-хубава работа /аз заради него се върнах в нашия малък град, но той не го оцени/, въпреки, че ще ми бъде много трудно да започна от нулата или да остана в сигурното - имаме жилище, прилична работа, познаваме се и все някога /не знам кога, сигурно когато той реши/ ще се случат нещата със семейство и дете. Моля, дайте ми съвет! Приемам критика, няма да се обидя!\n1. Някога, когато той реши..знаеш, че ако искаше, за 10 г щеше вече да го е решил. Та той вече си е на възраст, или не иска и няма да го направи никога с никоя или не иска точно с теб, но и двата варианта не те топлят.Нямаш време за губене още 10г мисли за себе си, време е.\n2. А защо трябва да се жените? Нали сте заедно? Принципно (момче на 16г съм, можеш да не взимаш съвета ми на сериозно), но аз принципно не бих се женил. Смятам цялото това нещо за много глупав ритуал и въобще не ми се занимава (сега така мисля). Може и твоят мъж да е така. Не го съди, явно те обича, но има такива хора, на които им идва малко в повече. И без да сте женени може да си живеете заедно и да си имате деца (за децата ако искате, не е задължително), така че не виждам, къде е проблемът.\n3. Махай се от него. Губи ти времето. Ще се събудиш един ден на 40 г. сама без деца, съпруг и бъдеще. Какво ще правиш тогава?\nАко искаше брак с теб и деца досега да го беше направил. 10 г. са ужасно много време. Закъсняла си даже. Замини за София. и се бори сама. Той ти е като камък на врата. Как го търпиш не знам. За 10 г нищо не е помръднало. Язък за строшените години.\n4. 6 месеца са малко време, за да разберете дали ще се напаснете като двойка живееща заедно.\nТой очевидно е по-зрелият, защото си като някоя тинейджърка, която очаква че като заживее с приятеля си, той задължително трябва да й предложи брак, както тя си го е мислела и начертала в умът си.\nГоляма грешка, да тръгнеш да натякваш и задължаваш за брак.\nДори и да ти предложи в момента, нали осъзнаваш че той няма да е щастлив, няма да е удовлетворен, ще го направи само и единствено да се кротнеш?\nЗащо един пръстен да е важен? (21 век сме с различно мислене и различни ценности)\n- СЪВЕТ: Никога не насилвай нещата, те или се случват, или не.\nСъжалявам, ама до 25 години си спала, сега се събуждаш на 33 и искаш всичко на момента.\nКато сте от 10 години заедно, трябвало е преди много години да съжителствате, за да разберете плюсовете и минусите си.\nМожеш да си работещ студент и на квартира, още повече че преди 5-10 години е било по-евтино, кой е виновника че сега си в това положение? !\nАко на мен така ми натякват и поставят ултиматуми, не само ще се разсърдя...\n5. От написаното си личи, че си интелигентна и образована жена. Няма спор - вече ти е време за деца. Странното е защо сте отлагали толкова време? Права си да поставиш някои въпроси радикално, време за губене няма. Ако те обича ще те разбере и ще промените ситуацията, ако той не предприеме някаква радикална стъпка, значи е нерешителен и ти губи времето. Ти обаче не си го губи. Стягай багажа, колкото и да е болезнено, понякога за собственото си щастие човек трябва да прекрачи границата на търпението..\n6. Аз повече от 5 години не бих чакала. Най-добре го остави, ако те иска ще направи нещо, няма какво да го чакаш, а май и деца не иска, щото не е първа младост...\n7. Според мен те мотае и никога няма да стигне до тези прозрения, до които си стигнала ти. Била съм в подобни връзки. Възрастта не е фактор, а съзнанието на човека. Ще ти пратя по този повод една статия да прочетеш.\nЛичното ми мнение е, че се залъгваш, че той е човека. Мотае те, Особено от отношението му към теб става ясно, че е груб.\nЩе загубиш още години в чакане да се промени, като мен. А мъжете не се променят, те просто сменят обекта на чувствата си. Защо не потърсиш подкрепа от психотерапевт? Не знам от кой град си, но потърси помощ. Мога да ти дам телефони на психолози от София. Аз все още не мога да се измъкна от връзки, подобни на твоите и посещавам психолози. А съм на 30 години. Никога не е късно за ново начало. Моята история е още по-ужасяваща от твоята. Поздрави и дано намериш верния път!\n8. Аз съм на 29ж и се чудя къде ги намирате тези мъже, които не дават зор за деца? И в същото време си живеят с вас.. :-) И аз искам така.\nВиж авторке, щом е казал, че иска дете може би просто се притеснява как ще се справи с парите.\nДруго, аз макар че съм жена (и да, казвам 'макар че съм жена', защото се носи едно такова малоумно схващане, че все жените са тези, които дават зор за това и онова) ги разбирам такива хора, защото и аз много мразя да ми се дава зор и да бъда притискана за каквото и да било.\n9. Ето ти критика: на приятеля ти само му се ебе от тебе. Тъй като е мързелив, предпочита да не дава пари по други сливи, а да шиба сигурното. Поради този факт протака. Не виждам перспектива при него, освен за вагината ти и евентуално аналния отвор. Всичко друго - брак, деца... ще си остане в мечтите ти. Чикибоецът е на 39, бе жена. Той ако на 39 не може да реши иска ли чавета или не, кога? На 50 ли?\n10. Опитай да му го кажеш без да поставяш условия, първо. Второ, опитайте с дете и след това брак. Може би искаш сигурност, но един подпис не е сигурност, повярвай ми. Аз съм с жена ми от 10 години, имаме дъщеря, много хубави и доста трудни моменти, като в момента също изпитваме трудности. Помислял съм да се женя, но не, няма да стане, като че не го чувствам, че го искам достатъчно. Ако един ден се почувсстваме и двамата готови, аз предложа и тя приеме - окей, но ако дойде да ми поставя условия, няма да стане, прав ѝ път. Човек може и да те обича, без да иска да сключва брак с теб. Виж, вече си на 33, кажи му, че искаш деца, годините минава, че го обичаш, но искаш дечица. Тоест, пробвай да не поставяш директно условия, но да обясниш, че времето си минава, особено ако искаш деца. Аз исках и макар да "не бяхме готови"(то никога няма да сме :)), нещата се случиха.\n11. Не иска брак с теб. Направи си изводите.\nДори след ултиматума, ще те остави да си тръгнеш.\n12. Негова работа е защо не иска брак. Ти погледни себе си, че времето лети, а за жената е много ценно. Няма за го чакаш да се сети, а ти да станеш ниусетно на 40 и да се " хванеш за палците"... Добре си го измислила. Намери си работа в София, град голям има повече възможности. Аз така направих, заживях в София, харесахме се с един колега и сега сме семейство. Имаме и малка дъщеричка. Пожелавам ти успех и на теб!\n13. Мила, като гледам с каква "скорост" се развива връзката ви, подозирам, че след около десетина години ще е готов за брак твоят човек, а след още толкова, евентуално може да се замисли и за бебе...\nПрости ми шегата, но не ми е смешно, отношението му е крайно обидно, аз не бих си губила времето с такъв егоист.\n14. В 21 век бракът изобщо, ама изобщо не е задължителен! Мен повече ме притеснява фактът, че не иска и дете, защото знаеш как е... ами за съжаление при нас жените времето да родим не е безкрайно и ако не го направиш до 40 става много трудно. Така, че не знам какво да те посъветвам, но явно човекът не иска да се обвързва "официално" и по-страшното е, че няма сериозни намерения към теб. Щом толкова се е моткал с ремонта смятай, че го е направил по принуда, което значи, че идеално го е устройвало положението "ти си живееш при вашите, аз си живея при нашите и се виждаме само няколко пъти седмично", което определено не говори в полза, че иска семейство и дете с теб. На 39 е, отдавна трябва да си е стъпил на краката, така че не знам какво да ти кажа, освен просто да забравиш за пръстените, роклите и бебешките колички и ако си ок с това, да останеш с него, ако обаче държиш да се видиш булка и още по-важно майка, ами напусни го! Щом на 39 не е готов да поеме такава отговорност, никога няма да е готов! И просто идеално си го устройва да си живеете и така. За това ти хубаво си му поставила срок, но бъди твърда и ако не получиш пръстен или поне някакво смислено обяснение за поведението му, ами събирай си багажа и към София. Просто това не е твоят човек. Знам, много време си инвестирала във връзката ви, но не можеш да го чакаш още 10 години, евентуално да узрее за идеята да стане родител. Млада си още, ще срещнеш, човек, който е на една вълна с теб и ще си щастлива. Не си губи времето с човек, който няма същите приоритети в живота като теб. Просто нямаш време да го чакаш.\n15. Щом за 10 години не ти е предложил се махай моят приятел ми предложи да се сгодим 2 години след началото на връзката ни ☺\n16. От негова страна има всичко но не и любов. Вие сте несъвместими, но ти си се излъгала да търпиш несериозното му отношение към теб дълги години. Дилема в случая няма, защото това което искаш от него никога няма да се случи. Няма да го промениш и той сам няма да се промени. Колко шансове си му дала за тези 10 години и колко от тях е използвал? Направи си сама сметката особено предвид факта че след 2рия шанс човек изобщо възприема че винаги ще има възможност и прави каквото си иска. Затова ти няма да получиш нищо от негова страна. Време е да го напуснеш и да си подредиш живота сама. Желая ти успех.\n17. Вие жените все за някъде бързате и все сте последни.Постоянно правите схеми сметки и комбинации и сте все прецакани.Ти мила защо не взе да направиш ремонта на апартамента например за един месец, да видиш как се прави, и накрая като приключиш ти остават материали да си отвориш железария.Това е същото например ако забременееш и той дойде и ти каже защо вече не раждаш, защото видиш ли зайците носят около месец, теб защо да те чака девет.Постоянно поставяш условия, и любимите ти глаголи са "искам" и "трябва"поставяш го под постоянно напрежение и тормоз и се чудя как досега не ти е бил шута, но може и да го е направил но ти още да не си разбрала.Не си вкарвай автогол, и не си показвай директен червен картон защото мача ще приключи не в твоя полза.\n18. Изнудваш го да ти предложи и се чудиш защо не иска да се жени... Според мен заради този ултиматум той вече няма да гледа на теб по същия начин. Един вид подписа ти е по-важен от това да си с него изобщо. Поставила си вече ултиматума, сега трябва и да го изпълниш. Иначе съвсем ще изгуби уважение към теб - еди вид тя си говори някакви глупости, ама не й стиска да ги изпълни. Ще знае, че и занапред ще става на неговата, защото ти нямаш топки да покажеш характер.\nМного гадно си прецакала нещата с тази необмислена постъпка, но тя вече е факт. А и попринцип трябва да предразположиш мъжа, той сам да поеме инициативата за тези стъпки, а не да го изръчкаш да ремонтира апартамента за да се натресеш при него и накрая да се опитваш да си изпросиш предложение.\n19. До 17 и 18... Кво притискане, жената го е чакала 10 години и за апартамента и за брака.\nАвторке, този не се интересува от тези неща. Показателно е какъв мъж е, щом е на 40 години, а ти едвам си го накарала да се изнесете. Бягай далече, че вече прекалено много време ти е изгубил.\n20. Брака няма значение. По-важни са децата. Но си помисли наистина дали искаш деца от такъв несериозен човек с който чак след 10 години живеете заедно. А как бяхте до сега. Един съвет. Както сега си му натяквала за брак, кажи му и че искаш дете и да видим какво ще направи.\n21. Говори открито с него, какво го притеснява в брака, кога ще е готов. Постъпила си добре, но обясни му как се чувстваш, че бракът е важен за теб, 10г си доказала любовта си, но не можеш да го чакаш повече.\nАко имаш добра работа, не отивай в софия, много ще ти се събере, но ти си преценяваш. Не забравяй, че с всяка затворена врата се отваря нова\n22. Според мен го навивай за дете. Има хора, които не искат брак по принцип. Десет години са много, през които не сте предприели действия за дете имсемейство. Може би си е по-добре да заминеш за София и да си търсиш щастието там. Този мъж на 39 години не иска дете и брак. Най-вероятно никога няма да ги поиска и ти губи времето.\n23. Това с брака е плашещо, а и излишно. Най- добре си поговори без ултиматуми с него. Ти искаш да прекараш живота си с него доколкото разбирам. Аз направих така че го чаках две години, обещания за брак, за деца и т. н. търпението ми се изчерпа, изморих се и му казах че не мога повече да чакам да реши. Бях на 32, начетена с информация за рисковете от бременността след 30-те, болести евентуално на децата много се бях наплашила. Пък и чувствах че колкото време минава аз няма да имам тази енергия от която се нуждае едно дете и сега е времето да имам дете. Работа, проблеми, неудовлетвореност и изобщо тоя кръг всеки ден едно и също и никакво развитие а времето лети ме изпиваха. Въпреки, че като се започне темата за брак и деца наставаше война склони и ме изслуша, разбра ме и след месец каза какво е решил. Не го притискам защото мен това ме кара да се чувствам нещастна и нежелана. Като не иска брак -няма, но поне дете ако иска да продължите живота си заедно.\n24. Ако използваш противозачатъчни, а не презервативи му кажи, че си ги спряла и си бременна. И му покажи някакъв положителен тест за бременност от приятелка и да видиш какво ще направи. Ако избяга значи не е за теб.\n25. На 33 си, не гледай как "масата" ражда поне на 40, защото зад лъскавите снимки, подплътени със скъпи процедури стоят много пари или, че съседката на Гошо нямала проблем. Ако искаш деца осъзнай, че закъсняваш. А за поведението ти, ако съм мъж не бих се чувствал добре с такова притискане и "заповеди" очаквам пръстен... тези неща не стават насила, ако той не иска, а ти искаш, за общи планове се искат двама. Така че е добре да поемеш по пътя си, остави го да проумее ситуацията, тогава ако наистина иска сам ще тича към теб, не знам какво очакваш като чертаеш сама пътя и очакваш той да изпълнява.\n27. Моят приятел, с когото сме заедно от 2 години, смята самата церемония (сватбата) за нещо излишно. Говорили сме си, че това са безсмислено похарчени пари на вятъра. Цитирам " На сватбата е все едно да кажа на тези, които сме събрали "Ето, вижте ме, аз съм с нея! Дайте да ви почерпя!". При положение че ние сме във връзка и всички виждат, че сме заедно, не е нужно да има сватба, по негови думи.\nЗа мен нещата обаче стоят по друг начин - искам да подаря на семейството си възможността да ме видят булка, докато баба и дядо не са починали. Иска ми се аз също да се видя в бяла рокля и да имам един прекрасен спомен за цял живот от този момент. Иска ми се да съм "съпруга", а не просто "приятелка", "годеница" и т.н. Искам да нося с гордост фамилията му!\nОсвен това не искам разточителна сватба с 300 гости, църковен брак и "3 дни яли, пили и се веселили". Скромна сватба с 50-60 човека, които само 10-на са от моя страна ми е достатъчна. Един граждански ритуал, почерпка в ресторант вечерта и това е.\nТова съм му го казвала и за моя радост той ми влиза в положението. Казва "Щом искаш сватба, ще я имаш. Обичам те и искам ти да си щастлива. Ще се видиш в бяла рокля скоро".\nКазвал ми е, че догодина ще ми предложи :) и му вярвам.\nСватбата за мен лично е още един момент, в който да събереш наистина близките си хора и да споделите една прекрасна емоция!\n28. Аз съм мъж и също не искам нито брак нито деца Проблема е че авторката е много прибързана, въпреки че е на 33 за дете има време но имах предвид рака, в днешно време ние мъжете не вярваме в брака, както е казал народа - "Защо да се женя, за да се развеждам ли" Мисля че ти звучи познато а и е така в повечето е вярно\n29. Номер 4 е права, ако теб те накарат нещо насила, ще го направиш ли?\nВ сподели, за това има женени които искат да се разведат, поради факта че вече са си омръзнали, не обичат, рутина, любовници и т. н.\nКато не иска да се жени, не го карай насила, като не ти показва че те обича, ами просто се махни, не си вързана.\nВсеки има различни приоритети в живота, но да изпълняваш болните амбиции на партньора си, след като ти самият не искаш си е цяло самоубийство.\n30. Ако не искаше брак, щях да разбера, но оставам с впечатление, че не е искал да имате съвместен живот заедно в един апартамент. С приятеля ми заживяхме заедно година и половина след началото на връзката ни, изнесохме се на квартира, той сам повдигна темата. Живеем заедно от 6 месеца, не е достатъчно време да разбереш дали цял живот можеш така, все още има навици, които тепърва забелязвам. Обичам този човек и искам да бъда с него, но ако утре дойде с пръстен и ми каже, че до 2 седмици трябва да сме сгодени и до година да сме подписали, вероятно и аз ще изпадна в паника. Не е нещо, което се сервира в съвсем обикновена вечер и то с кратък срок от време. Едно е да коментира, че иска да се оженим, съвсем друго да ме притисне за брак. Когато човек се чувства вързан в стая, която постепенно се смалява, естественото е да поиска да избяга. Извини му се, че си го притиснала, кажи му, че е важен за теб и искаш връзката ви да премине на друго ниво и го попитай дали и той го иска, или просто няма подобни желания, за да можеш да си продължиш живота нормално. Мисля си, че за 10 години все щеше да поеме някакви стъпки. Не е нужно да го притискаш да ти предложи, нужно е само да знаеш дали и той иска да бъдете семейство. Стреми се само и единствено да получиш отговор на този въпрос.\n31. Според мен авторке ултиматумът ти е оправдан.\nТой те мотае доста дълго време и ако поставиш въпроса пред него без ултиматум (както предполагам си правила много пъти досега) просто ще продължи да те мотае и да ти дава уклончиви отговори и надежди.\nПосле на теб ще ти писне и ще му биеш шута, а той ще се влюби и ще се ожени за следващата след 6 месеца. Това обаче може да стане и след 10 години, а с твоето търпение дотогава може и вече да ти е късно за семейство.\n32. Това е 40 годишен мъж, авторке - не е като да е неориентиран или да не знае, какво иска. Майка ти може би е права, че те мотае. Реакцията му, когато си му казала, че не желаеш да чакаш повече, е доста красноречива. Ти си направила много жертви за връзката ви - казваш, че заради него си сменила града, но той явно те приема за даденост и те разиграва, както си иска. Казал ти е в прав текст, че е готов по-скоро да се раздели с теб, отколкото да се ожените - плановете ви за бъдещето явно се разминават. Според мен, след станалото, няма какво повече да дириш там - отговорът му, какво можеш да очакваш от него е доста недвусмислен.\n33. Защо да иска брак?\n34. Авторке, ето един полезен съвет: Прочети главата "Как да се добереш до пръстена" от книгата на Стив Харви "Действай като жена, мисли като мъж". Има я онлайн. Прочита се за 20-30 мин. (главата). Ще ти е много полезно четиво и занапред, повярвай ми! Има и филм със същото заглавие като книгата.\n35. Авторке, краткои ясно:ти си по-млада, като жена ще ти е по-лесно да намериш и отсееш МЪЖ, остави 40 годишния пубертет да си се развива както може. Вече не е твоя работа какво ще прави с неговия си живот, но твоят само ти можеш да промениш към добро или пре●беш с него.\n36. " Казах му: "или се женим, или си тръгвам, защото времето минава", той казва "Като не ти харесва, тръгвай си", "ще ти дам колкото пари искаш да си стъпиш на краката"" Това не е любов, а комерсиални сделки. Деца могат да се правят и без брак! Ако авторката го искаше, можеше вече да си има дете, явно нещо друго цели!?\n38. Ти го притискаш, той се отбранява. Нищо интересно\n39. Аз пък не мога да разбера защо авторката иска да се омъжи точно за човека, който не иска да се жени за нея. Ами те просто имат различни очаквания от живота и никой от тях не е виновен. Аз например никога не бих се обвързала с човек, чието любимо занимание е да скача с парашут и много настоява да го правим заедно. А и, да ти кажа честно авторке, като жена минала през това, не си мисли, че халката на пръста ти дава кой знае каква сигурност. Точно обратното е, защото когато се водиш неомъжена ти сама си управляваш имуществото и финансите. Не знаеш кога бракът ще се разпадне, после следва скъп развод, после се оказва, че мъжът ти е приватизирал общите ви финанси и ти си без стотинка, после - че трябва да търсиш квартира, след това търсиш и втора работа, че да си плащаш сметките, и накрая ставаш пишман, че някога си казала "да" в бяла рокля. Я си живейте един с друг, без всякакви официалности. Лично аз втори път някой да ми обсеби "законно" живота, няма да допусна.


История за желанията -\nИстория за желанията\nВ самия край на Вселената имало едно магазинче. На него нямало табелка – тя била отнесена някога от ураган, а новият собственик решил да не закачва нова, защото всеки местен жител знаел, че в магазина се продават ЖЕЛАНИЯ.\nАсортиментът бил огромен.Тук можело да се купи всичко материално и нематериално без живот и смърт.\nВсеки, който влизал в магазина най-напред искал да знае каква е цената на неговото желание. Цените били различни.\nНапример, любимата работа струвала да се откажеш от стабилността и предсказуемостта, готовност самостоятелно да планираш и структурираш своя живот, вяра в собствените си сили и да си разрешиш да работиш там, където ти харесва, а не там, където трябва.\nВластта струвала много повече: трябвало да се откажеш от някои свои убеждения, да умееш да намираш рационално обяснение за всичко, да умееш да отказваш на другите, да знаеш собствената си цена, да си разрешаваш да казваш „Аз“, заявявайки себе си, независимо от одобрението или неодобрението на околните.\nНякои цени били малко странни – брак било възможно да получиш почти даром, но щастливият живот струвал много скъпо. За да го получиш трябвало да платиш с отговорност за собственото си щастие, да знаеш желанията си, да спреш да се сравняваш с околните, да научиш да цениш това, което имаш, да си разрешиш да си щастлив, да осъзнаеш собствената си ценност, да спреш да мислиш като жертва и да се разделиш с някои приятели и познати.\nМного хора влизали, разглеждали и когато видели цената си тръгвали. Други пресмятали какво имат, а трети се оплаквали от високите цени и молели за намаления, които собственикът никога не разрешавал!\nРазбира се, имало и такива, които плащали цената, колкото и висока да е тя. На тях им завиждали най-много, защото погледнато отстрани, изглеждало все едно техните желания са почти без пари.\nСобственикът имал малко клиенти, но те винаги плащали щедро. Така той знаел, че магазинът му никога няма да фалира, защото винаги ще се намират смелчаци, готови да рискуват и да променят своя живот, да се откажат от обичайния и предсказуем живот, които са способни да повярват в себе си и които имат силите и средствата, да заплатят за осъществяването на желанията си.\nА на вратата на магазина вече от сто години висял надпис: „Ако твоето желание не се изпълнява, значи то още не е платено!“\nИзточник: Heltify – Балансирано здраве


ЦВЕТЕТО И ПЧЕЛАТА | книги\nНачало › Творби › ЦВЕТЕТО И ПЧЕЛАТА\n2 Юли, 2015 - 15:58\nЗадухал южнякът. Стоплил не само въздухът, но и земята. Скритите в почвата семенца се събудили от зимния си сън. Надпреварвали се да растат и да разцъфват в своята красота цветята, разпръсквайки омайващ аромат наоколо. Целувал ги нежно вятъра, а те му отвръщали с много любов, като започвали да ухаят още по-силно. Само едно едничко срамежливо цвете, виждайки феерията от цветове около себе си, се срамувало да отвори пъпките си. А лятото с големи стъпки приближавало и пролетта трябвало вече да отстъпи .\nДошла и първата лятна буря. Едри капки попивали дълбоко в просъхналата земя, къпейки цветната градина. Но една работлива пчеличка била застигната от пороя. Намокрили се фините и крилца, а кошерът бил далече. Съзряла тя подслон сред големите петури на срамежливото цвете. Помолила го тя да се скрие на сушинка сред листата му. И то нали било така самотно приело с охота. Разперило още по-широко листата си, за да бъде уютно на първият му гост.\nПревалял дъждът и слънчевите лъчи пробили рехавите облаци. Появила се дъга високо в небесата. Било време пчеличката да се завърне у дома.\n- Имаш добро сърце, цвете! Даде ми подслон в тази буря. Защо си толкова срамежливо и не разкриваш красотата си? – попитала тя спасителя си от дъжда, преди да отлети. – Позволи на света да се докосне до теб, да те обича! Така както аз те обикнах.\nЗатупкало учестено сърцето на цветето! Думите на малкото създание стоплили душата му. И ,о, магия, пукнала се тежката цветна пъпка от вълнение. Пред очите на пчеличката се отворил пищен винено-червен цвят. Разнесъл се дъхав аромат. Привлечена от разкрилото се пред очите и, пчеличката бавно пристъпила между цветните листета.\n- Прекрасно си! Утре ще се видим пак, цвете! – обещала тя преди да отлети с натежали от цветен прашец крачета.\n- Ще те чакам! – отвърнало щастливо цветето.\n- А как да те наричам? – миг преди да се изгуби от поглед извикала пчеличката.


Онлайн Аптека Комбиниран тоалетен стол\nКомбинираният стол за баня и тоалетна е изработен от стоманено тръбна конструкция, прахово боядисана. Конструкцията е сгъваема, което позволява лесното му транспортиране. Снабден е с четири колела с възможност за лесно демонтиране и транспортиране с превозно средство. Задните колела на стола са оборудвани със спирачки, които лесно могат да бъдат задействани от придружителя. И четирите колела са самонагаждащи се, което осигурява висока маневреност. Тапицираната седалка и облегалка са изработени от ПВЦ, който материал не позволява проникването на влага. Подлакътниците и подкрачниците лесно се свалят посредством механизъм, което допринася за по - лесна достъпност на стола.\nШирина на седалката 45см\nОбща ширина 56 см\nОбща височина 77см\nВисочина на седалото 53 см\nВисочина на подлакътниците 22 см\nМаксимална тежест на пациента: 120кг\nПодвижен тоалетен стол


Представиха двата вида тестове срещу ковид за учениците - По света и у нас - БНТ Новини\nВсе още не е ясно кога учениците от първи до четвърти клас ще имат възможност да се върнат в класните стаи. Най-ранната възможна дата е 10 ноември. Изчакват се всички количества от платените от държавата тестове за децата да бъдат доставени.\nВ клас ще се върнат само учениците, чиито родители се съгласят децата им да бъдат тествани, както и тези деца, които имат документ за ваксинация или преболедуване. Ако в една паралелка повече от половината родители не дадат своето съгласие - учениците продължават както досега - онлайн.\nВИЖТЕ ЦЕЛИЯ ПРОЦЕС В СНИМКИ\nПоредният първи учебен ден още няма дата. Тестовете обаче са ясни - два вида. И двата използват слюнката на детето. При първия - в пликче, при втория - във фунийка.\nМинути по-късно резултатът е готов. Здравното министерство ще предостави тестовете, но всяко училище трябва да реши кой ще ги прилага. В 18-о училище в София ще разчитат на всички свои служители.\n"Целият училищен екип, класните ръководители в случая на 1-ви до 4-ти клас, заедно с медицинските лица в училището, ако се наложи - и с помощ от нас", заяви зам.-директорът на 18-о СУ "Уилям Гладстон" Ралица Кирилова.\nДали обаче до тестване изобщо ще се стигне - зависи от родителите на всяко дете.\n"Ако това е цената детето ми да се върне в училище - да, съгласна съм. Аз самата ще се чувствам по-спокойна при условие, че знам, че детето ми учи в сигурна среда", заяви една от майките.\nМненията по въпроса са на двата полюса. Ако повече от половината родители в един клас не желаят децата им да бъдат тествани, присъствената форма отпада. Ако повече от половината одобряват тестовете - учителят ще трябва да преподава на две групи - присъствено и онлайн.\nОтпадъците от тестовете трябва да бъдат изхвърлени в специален за целта контейнер, който след това ще бъде извозен от Министерството на околната среда и водите. А за учениците, които все пак ще останат вкъщи, всяко училище трябва да осигури синхронно или асинхронно обучение според възможностите си, така че всички ученици да участват в образователния процес.\nТака всеки ученик ще присъства в час. И в София, и във Видин са готови за този сценарий.\n"Той ще може да наблюдава урока, докато учителят ще преподава съответно на останалите ученици в класната стая. Технически това всъщност е по-голямото затруднение", обясни Росица Илиева-Димитрова, директор на СУ "Петко Р. Славейков" във Видин.\nДруга трудност отбелязва директора на 119-о училище в София. Според него математиката при смятането на тестовете не излиза.\n"Обществената поръчка е за 400 000 теста. В момента в страната ни има 230 000 ученици в начален етап. Ние нямаме сигурност за продължителността на този процес", заяви Диян Стаматов.\nСпоред сметката на директора процесът може да приключи още на втората седмица, заради липса на достатъчно тестове.\nПо темата работиха: Карина Караньотова, Татяна Йорданова\n#щадящи антигенни тестове #училище\nАсоциацията на работодателите също настоява за преизчисляване на цената на природния газ\nВКС и ВАС избраха Соня Янкулова за съдия в Конституционния съд


Гонорея | Ayurvedasofia.bg\n18 Jul 2018 19:39 927\nЗащо организмът допуска инфекциите Гонореята (позната още като трипер) представлява бактериална инфекция, причинена от гонококова бактерия, която се предава по полов път (при вагинален, орален или анален секс), като тя засяга шийката на матката при жените и утретрата при мъжете. Други области, които могат да бъдат засегнати от това заболяване са ануса, гърлото и очите. Друг начин за предаване на тази бактерия е при естествено раждане, като тогава детето може да бъде инфектирано с гонорея при преминаването му през родилния канал.\nОбикновено симптомите се проявяват в рамките на 2 до 30 дни от заразяването с бактерията. Обичайните симптоми на гонорея са висока температура и парене (болка) по време на уриниране. При мъжете се наблюдава секреция от половия член и парене при уриниране, докато при жените първоначално няма симптоми или могат да се появят вагинално течение, тазови болки, кърваво вагинално течение, което не е свързано с месечния цикъл, което може да настъпва и след полов акт.\nАко заболяването прогресира до тазова възпалителна болест, симптомите може да се изразяват в повръщане, повишена температура и силни болки в корема. Лечението се провежда изцяло с антибиотици. По принцип то е бързо, ако диганозата е поставена навреме, но в противен случай тази болест може да доведе до засягане на сърцето, ставите, инфекции в областта на таза, епидидимит, увреждане на фалопиевите тръби, безплодие, извънматочна бременност, повишен риск от СПИН, простатит и други.\nИсторически сведения сочат, че гонореята е била третирана и лекувана с живак. През 19 век сребърният нитрат е бил използван за тази цел, като до 40-те години на 20 век лекарствата на базата на среброто са били използвани за тази цел. След това започва масовото производство на антибиотици.\nДо 70-те години гонореята е била лекувана с пеницилин, след това с комбинация от антибиотици. Лечението на тази болест е различно в различните държави по света, тъй като определени антибиотици са забранени.\nГонореята е добавена официално в списъка на супер болестите в Америка, тъй като е станала резистентна към лечение с антибиотици. Според доклад, публикуван от Световната здравна организация, гонореята става все по-устойчива на такова лечение, като в бъдеще може да се превърне в нелечимо заболяване. Тази болест води не само до безплодие, възпаления, усложнения по време на бременност, но дори и до смърт на бъдещата майка. Видовете гонорея, които са резистентни на третиране с медикаменти, са открити в Хонг Конг,Норвегия, Япония и Великобритания.\nГонореята е инфекция, която се предава по полов път, но всъщност причината да се появи и развие в организма, са нарушените енергийни баланси в тялото. Става дума за нарушено равновесие между три енергии, наречени Доши.\nТова енергийно равновесие е природно зададено по рождение на всеки човек в уникални пропорции. В тези пропорции една или две от енергиите са в превес, като все пак има и водеща.\nВсяка от Дошите отговаря за определени дейности, а в съчетанието си дават завършеност на организма във всичките му функции за защита, съществуване, развитие. Ако чрез начина си на живот човек поддържа правилното /природно зададеното/ съотношение на енергиите, органите и системите му са с оптимално действие.\nТака няма основа, на която болестите да се появят и развият, организмът се справя с тях още в съвсем началния етап. На практика обаче човек сам предизвиква дисбаланс при Дошите. Това става с консумирането на храна, несъобразена с изискванията на неговия тип тяло, с неподходящи условия на работа и живот, с всекидневие, което не следва естествения ритъм на процесите и циклите в организма. Така настъпват енергийни дисбаланси, които нарушават работата на органите, системите започват да функционират непълноценно и се създават условия за болестите, а част от тях са инфекциите като гонорея.\nХранене, енергиен баланс и лечение на гонорея\nХраненето е особено важно за поддържането или възстановяването на енергийния баланс, за да може тялото да се справи с инфекцията. За всяка Доша има определени храни, начин на тяхното съчетаване и начин как трябва да се консумират.\nСпоред това Дошата може да бъде усилвана или намалявана. Ако това усилване или намаляване не е съобразено с целите на лечение, а става заради неправилно хранене, се предизвиква дисбаланс и заболявания.\nАко например типът тяло на дадения човек е Пита, той не бива да консумира храни, усилващи Пита Дошата, защото тя ще излезе от баланс. В същото време хората тип Кафа да речем нямат проблем да консумират храни, увеличаващи Пита - напротив, за Кафа те са препоръчителни.\nКато цяло за Вата Дошата са подходящи храни, които са питателни и затоплят, и са по-мазни. Студените, сухите и суровите храни са неподходящи. От вкусовете са препоръчителни сладкото, соленото и киселото, ограничения трябва да има за горчиво, люто и стипчиво.\nЗа Пита са полезни течни и охлаждащи храни, горещите са противопоказни. Подходящи вкусове са горчиво, сладко и стипчиво, трябва да се избягва лютото, киселото и соленото. За Кафа Доша са подходящи сухи, топли и леки храни, а от вкусовете - горчиво, люто, стипчиво.\nЛечебни средства и методи\nОсвен аюрведа храненето, за възстановяване на равновесието на енергиите и лечение на гонорея Аюрведа прилага билки, подправки, масла, сауни, масажи, и др. Има както универсални средства, които влияят цялостно за възвръщане на баланса на трите Доши, така и средства, специализирано въздействащи за отстраняване на конкретни проблеми. Особено важна насоченост на лечението е изчистването на токсините от тялото.\nПри силен Вата дисбаланс широко се използва чай от джинджифил, както и от копър, които са пречистващи. Карамфилът и черният пипер се използват за активиране на кръвообръщението, подхранването на клетките с кислород и хранителни вещества. Подходящо е и сусамовото масло, което се затопля и с него се прави масаж.\nЗа Пита баланса са подходящи джодженът, кориандърът, кимионът, естрагонът, ментата, маслата от сусам, мента, слънчоглед. Те са охлаждащи, имат пречистващ ефект, подобряват храносмилането и усвояването на веществата, успокояват нервната система, имат антиоксидантни свойства.\nКафа дисбалансът и съпътстващите го симптоми се коригират с многобройни билки - листа от малина, мащерка, женско биле, джинджифил и др. За успокояващ ефект се използват например лавандула, лайка, моточина, които действат и противовъзпалително. Тези билки могат да се използват и на чайове, и за лечение с ароматерапия.


Ботев завърши сезона с равенство срещу Лудогорец ›\nСтатията е публикувана на 20 Май 2018, 19:19\n36 кръг, 20.05.2018; 17:30\nБотев и Лудогорец не се победиха и завършиха 2:2 в среща от последния 36-ти кръг на Първа Лига. Двубоят се игра на „Лудогорец Арена“ в Разград и предложи много емоции за зрителите. Мачът премина през множество обрати, а в заключителните минути и двата тима имаха своите шансове да стигнат до трите точки.\nНаставникът на Ботев Николай Киров направи няколко промени спрямо последния шампионатен мач. Извън групата за мача със „зелените“ останаха Иван Чворович, Тодор Неделев и Лъчезар Балтанов, а дебют като титуляр направи 17-годишният Кристиан Добрев.\nСъставът на домакините бе изграден предимно от юноши на клуба, а в групата на разградчани нямаше нито един чужденец. Наставникът на шампионите Димитър Димитров заложи на голяма част от играчите, които играят във втория отбор на „зелените“ във Втора лига.\nВ 3-ата минута Денислав Александров получи топката в половината на Ботев и напредна, но бе париран от защитник на „канарчетата“. В 12-ата минута Фелипе Бризола на три пъти центрира опасно към наказателното поле на Лудогорец, но и в трите ситуации отбраната на „зелените“ се справи.\nВ 15-ата минута шампионите изпълниха късо корнер и последва центриране, топката бе избита и попадна в Кристиян Китов, който шутира от 22 метра, а кълбото профуча на метър над гредата.\nВ 25-ата минута „жълто-черните“ стигнаха до първата си добра възможност в мача. Йордан Минев подаде към Стивън Петков, който елегантно с пета намери Фелипе Бризола, халфът овладя и стреля от границата на наказателното поле, но кълбото мина високо над целта.\nВ 30-ата минута Филип Филипов проби по десния фланг, но бе съборен от Денислав Александров и „канарчетата“ получиха право да изпълнят свободен удар. Зад топката застана Густаво Афонсо, а атакуващият футболист пробва нещо средно между удар и центриране и топката кацна на напречната греда, след което излезе в аут.\nВ 35-ата минута Густаво Афонсо проби по левия фланг и центрира към Стивън Петков, който засече с глава, но ударът му от близка дистанция бе отразен от Дамян Дамянов.\nВ 37-ата минута домакините откриха резултата. „Зелените“ организираха бърза контраатака, при която Денислав Александров и Ивайло Климентов взаимодействаха, Климентов получи пред наказателното поле и с техничен удар прати топката във вратата на Кайзер – 1:0.\nВ последната минута на първата част домакините сбъркаха при изнасяне на топката и Кристиан Добрев отне, след което пусна наляво към Фелипе Бризола и халфът шутира от 15 метра, но Дамян Дамянов се намеси по най-добрия начин и изби.\nНа почивката Николай Киров извърши една смяна, като на мястото на Диого Кампос в игра се появи Дуде Ндонгала. В състава на домакините Димитър Димитров не направи нито една промяна след края на първите 45 минути.\nВ 49-ата минута домакините бяха близо до втори гол, след като Денислав Александров получи отлично извеждащо подаване, напредна и след като се озова очи в очи с Даниел Кайзер стреля, но стражът на „канарчетата“ се намеси отлично и спаси.\nВ 54-ата минута резултатът бе изравнен. Дуде Ндонгала стреля директно от свободен удар от далечна дистанция, вратарят на домакините Дамян Дамянов не прецени полета на топката и тя влетя във вратата за 1:1.\nСамо 3 минути по-късно „канарчетата“ стигнаха до пълен обрат. „Жълто-черните“ изпълниха късо корнер и Густаво Афонсо центрира, топката мина през няколко футболисти и се озова в Радослав Терзиев, който с удар от близка дистанция изведе ботевистите напред.\nВ 64-ата минута домакините организираха опасна атака отдясно, която завърши с остро центриране на Преслав Петров, но Даниел Кайзер внимаваше и пресече подаването. Минута по-късно „канарчетата“ отговориха с отлично нападение по десния фланг, в края на което Милко Георгиев центрира, Стивън Петков свали на гърди към Фелипе Бризола и кариоката стреля от близка дистанция, но кълбото мина далеч от целта.\nВ 75-ата минута домакините стигнаха до равенството след ново красиво попадение. Димитър Илиев получи по левия фланг и центрира към наказателното поле на Ботев, където Ерол Дост изпревари двама защитници на „канарчетата“ и с глава прати неспасяемо топката в далечния ъгъл на вратата на Даниел Кайзер.\n5 минути по-късно Филип Филипов пробва удар от ъгъла на наказателното поле, но топката премина в опасна близост над напречната греда. В 83-ата минута Милко Георгиев намери технично с пета Фелипе Бризола, който от малък ъгъл пробва удар, а топката се удари във външната част на мрежата.\nСекунди по-късно Лудогорец бе близо до трети гол. Радослав Терзиев сбърка грубо в центъра на терена и Ивайло Климентов отне, напредна и след като бе останал сам срещу Кайзер стреля, а топката се отклони от страничната греда на вратата на Ботев.\nВ ответната атака Ботев можеше да накаже пропуска на „зелените“. Милко Георгиев пусна към Фелипе Бризола, който пробва удар, но се получи подаване към Стивън Петков и голмайсторът на „канарчетата“ от много трудна позиция пробва да засече, но прати топката в аут.\nВ 87-ата минута Дуде Ндонгала отправи опасен удар от границата на наказателното поле, който бе отразен от Дамян Дамянов. В последната минута на срещата официален дебют с екипа на мъжкия отбор на Ботев направи роденият през 2001 година Иван Василев.\nСъставът на Ботев: Даниел Кайзер, Филип Филипов, Йордан Минев, Радослав Терзиев, Лазар Марин, Серкан Юсеин, Фелипе Бризола, Кристиан Добрев (63' Милко Георгиев), Густаво Афонсо, Диого Кампос (46' Дуде Ндонгала), Стивън Петков (90' Иван Василев)


vanguard - Авангард :: Пейо Яворов (Пейо Тотев Крачолов)\n29.10.2019 14:30 - Пейо Яворов (Пейо Тотев Крачолов)\nПрочетен: 1160 Коментари: 5\tГласове:\nБисера Дакова (текст и библиография)\n* В ЧАСА НА СИНЯТА МЪГЛА\nНа моите внучета Найден, Малинка и Ганка\nСедя и гледам от прозореца:\nдеца играят вън; – сега е утрината тяхна\nи пролет грее на безгрижните лица.\nЕдин ли цвят пред моите очи увяхна?\nСедя и гледам: спомени придавят гръд.\nНеволно пита взор посоките далеки,\nкъдето се преплитат пътища, пътеки…\nЩо иде тук – и кой отива там, – отвъд\nДеца, боя се зарад вас.\nИ ето в оня час на синята мъгла,\nи прошепнете – лека нощ!\nНаздраве и да сме благодарни\n1. ivoki - БЛАГОДАРЯ !\n2. avangardi - Благодаря, Ivoki!\n3. leonleonovpom2 - Поздрави за написаното!\nУчилището ни беше до " Яворовите скали", където той е обичал да наблюдава морето Там е видял и корабите с арменци, приети в България И се е вдъхновил за прочутото си стихотворение!\nВ осми клас и аз обичах да ходя там, въпреки ,че скалите вече не бяха на автентичното си място Но зевзеците бързо ме засякоха и взеха да питат ,за какво се взъхновявам там- за стих ли"? Или копнея по някоя Калиопа? И поглеждаха към съученичса със същото име Така, че спрях с ходенето там!\nЯворовата Калиопа е поморийка ! Оказа се, че са били две хубавите Калиопи тогава Не е ясно, коя е възлюбената! Знам и местата на къщите им По- вероятно е, да е въздишал по тази, чиято къща е била близо до скалите, затова и да е ходил там!?\nЛюбимец е на най- хубавите жени, въпреки мнението на майката на Лора ,че е черен и грозен!?\nСъс сигурност и талантът има роля в харесването!\n4. donchevav - Благодаря за интересния материал! ...\nА забелязваш ли, че между първия и втория период има един луфт от 4-5 години?:) Той съвпада с участието на Яворов в борбата за освобождение на Македония.\nЗа този период в живота и творчеството на поета, по-конкретно за годините от 1901 до 1903, т.н. "македонски" или "революционен" период, е писано доста - от класиците М. Арнаудов, Е. Карамфилов, П. Зарев, Н. Георгиев до съвременниците ни литературни критици М. Неделчев, Георги Генов, Иван Радев, Милкана Бошнакова и др. Македония не е просто романтичен порив за поета, тя е родова повеля, предадена от баща на син, тя е житейска орис, съдба. На нея Яворов посвещава 13 години от краткия си живот-горене, нея споменава и в завещанието си. Последното му желание е да бъде погребан в четническите си дрехи: „Ако не умрях в Македония, то поне да умра тъй, както бях приготвен за нея“.\nВ периода 1901-1903 година Яворов, активен член на ВМОРО, по-късно МОО, сътрудничи на техните печатни органи, в."Дело", "Свобода или смърт", "Автономия", "Право", два пъти навлиза с чета в Македония с освободителна мисия /и още веднъж през 1912г./, другарува с Гоце Делчев, но потресен от неговата смърт, охладен от враждата с Я. Сандански и от вътрешните предателства в организацията, се завръща в София. Започва третият му период - т.н. модернистичен, белязан от участието му в кръг "Мисъл" и приемането на естетическата платформа на символизма. Към този условно определен втори, революционен период, се отнасят творби като чудесните стихове "Хайдушки песни", прозаичните късове "Хайдушки копнения" /създадени малко по-късно/, биографичният очерк "Гоце Делчев" и др.\nДнес се навършват 105 години от смъртта на П. Яворов - уникален и с творческото си перо, и с живота си, и с примера си по патриотизъм. Сложна, драматична, поляризирана по ботевски личност, трагично разполовена душа и един горд дух, достигнал до “прозрения за вечните въпроси, що никой век не разреши".\nБлагодаря ти за това припомняне, мила Или! Поздрави!\n5. barin - Благодаря за информацията, ava...\nБлагодаря за информацията, avangardi. Аз миналата година ходих в къщата на Яворов в Чирпан, където ми разказаха всичко подробно, но се забравя и сега си го припомних отново. Темата е излязла малко преди деня на народните будители, за да припомни на хората какви българи е имало.


Всичко за ограниченията за движение в центъра на Мадрид\nОт 30 ноември в централната част на Мадрид влизат в сила ограничения за автомобилите на нерезиденти. Тя е обособена под името Madrid Centro и е обозначена със специални знаци.\nMadrid Central е на площ от 472 хектара, които се намират вътре в периметъра, оформен от следните булеварди, улици и площади: Alberto Aguilera, Glorieta de San Bernardo, Glorieta de Bilbao, Sagasta, Plaza de Alonso Martínez, Génova, Plaza de Colón, Paseo de Recoletos, Plaza de Cibeles, Paseo del Prado, Plaza de Cánovas del Castillo, Paseo del Prado, Plaza del Emperador Carlos V, Ronda de Atocha, Ronda de Valencia, Glorieta de Embajadores, Ronda de Toledo, Glorieta de la Puerta de Toledo, Ronda de Segovia, Cuesta de la Vega, Calle Mayor, Calle Bailén, Plaza de España (по продължението на Cuesta de San Vicente), Calle Princesa и Calle Serrano Jover.\nИма много въпроси, свързани с ограниченията на движението в зоните с ниски емисии на газове в големия град. Предлагаме отговорите на част от тях:\n• Ще дойда за няколко дни в Мадрид; ще бъда в хотел с гараж. Мога ли да се движа из града с автомобила си без екологичен стикер?\nВсеки хотел разполага с 10 разрешения месечно за еднодневно движение на колите на гостите из центъра на града. Превозните средства, класифицирани като „A“, т.е. тези, които нямат етикети (това са леките автомобили и малки фургонети, регистрирани преди януари 2000 г. - ако са бензинови, и преди януари 2006 г. - ако са дизелови) ще могат да ползват тези разрешителни до 31 декември 2019 година.\n• Имам кола с етикет „B“. Мога ли да го паркирам в моя квартал? Ще мога ли да се движа в моя район? Ще мога ли да вляза в центъра?\nЗоната „Мадрид Център“ заема почти целия център на града. Вашият квартал очевидно не е в тази зона, така че ограниченията не ви засягат. С вашия етикет „B“ можете да се придвижите до най-близкия обществен паркинг. От януари 2019 г. по целия център ще бъдат разположени екрани, които ще информират за най-близките паркинги и свободните места в тях.\n• Ако искам да отида в центъра и да паркирам в определен обществен паркинг, но в него няма свободни места, ще ме глобят ли?\nАко превозното средство е с екологичен етикет „B“ или „C“, можете да се придвижвате до обществен паркинг. Системата от екрани, която ще бъде въведена през януари, ще ви информира за най-близкия паркинг и за свободните места. Щом влезете в района, камерите ще идентифицират регистрационния ви номер и ще предадат данните на паркинга, в който сте влезли, макар да не е този, който искате. Системата ще бъде автоматична и в пробен срок до края на февруари. Дотогава няма да има глоби, а само информиращи писма.\n• Хората, които имат търговски обект в „Мадрид Център“, но автомобилите им са с етикети „B“ или „C“, могат ли да ползват частен паркинг, или общината ще им осигури публичен?\nИма няколко варианта. Собствениците на частен гараж в тази зона ще имат право на достъп до „Мадрид Център“ с един автомобил, но трябва да докажат, че мястото е тяхна собственост. Те ще могат да искат разрешение за достъп до гаража и на друго превозно средство, като подменят регистрационната плака за един ден.\nАко мястото в гаража е под наем, собственикът на мястото трябва да регистрира номера на автомобила, който го заема.\nХората, които имат постоянно място в който и да е гараж в „Мадрид Център“, или абонамент, издаден от общинското транспортно предприятие (EMT), също ще могат да паркират. След 2020 г. няма да се разрешава на автомобили без екологичен стикер да ползват тази опция.\nПритежателите на търговски обекти ще разполагат с 10 конкретни разрешения за паркиране месечно. Разрешенията се формализират чрез професионалните асоциации на собствениците на магазини, ресторанти, хотели, намиращи се в тази зона. За тази цел трябва да се отиде в специализирания офис (Oficina Especializada de Atención a la Ciudadanía de Madrid Central), който е на адрес: calle de Bustamante, 16.\nПо принцип автомобилите с етикет „B“ или „C“ трябва да се паркират в гараж. Ако стикерът е „ECO“ или „CERO“ могат да се движат свободно из целия център. Автомобилите с етикет„CERO“ могат да паркират без ограничения в специалните зони на Servicio de Estacionamiento Regulado (SER).\n• Мога ли да се движа свободно по улиците, които очертават периметъра на „Мадрид Център“?\nДа, свободното движение на превозни средства е разрешено по всички улици, които съставят периметъра, който очертава района, т.е., които са извън „Мадрид Център“. Но има изключения, които ще бъдат обозначени.\n• Ще продължим ли да паркираме в наети места в гараж, намиращ се в центъра?\nДа. Гаражите в „Мадрид Център“ трябва да изпратят информация на ctrlaccesosaparc@madrid.es за регистрационните номера на автомобилите с постоянни места. В своя отговор през периода на изпробване на системата – януари и февруари 2019 г. – общината ще предостави потребителско име и парола, с които може да се работи временно. След този период ще се утвърдят постоянните изисквания за документи, с които да се издаде разрешение за паркиране.\n• Може ли да се движи из ограничителната зона автомобил на човек, който живее в „Мадрид Център“?\nДо 2024 г. автомобилите на хора с жилищна регистрация в центъра (personas empadronadas\nen Madrid Central) ще могат свободно да се движат в тази зона. Тези автомобили могат да паркират в обозначената регулирана паркингова зона (Servicio de Estacionamiento Regulado, SER) в квартала, както и в зелената зона на SER извън квартала на живеене, но след предварително плащане.\nИзглежда, че живеещите в тези квартали (los empadronados en el distrito de Centro) не трябва да представят специална документация, тъй като автомобилите им автоматично ще бъдат регистрирани с разрешение за движение и паркиране. Все още не е ясно дали ще продължат да плащат годишната такса за паркиране.\nАко сменят автомобила преди 2024 година, новата кола трябва да бъде с екологичен стикер.\n• Самонает (autónomo), който извършва конкретна услуга в центъра, може ли да влиза в тази зона?\nАко превозното средство на самонаетия, например фургонета, е без екологичен стикер, трябва да се регистрира електронно в общината – madrid.es, както и да представи документи, доказващи, че се нуждае за работата си от това МПС. След като получи разрешението, той може да влиза в ограничителната зона от 7 до 13 часа и да остане в нея, докато си свърши работата. Но тъй като става дума за „леко промишлено превозно средство“ (vehículo industrial ligero) без екологичен етикет, нормата е валидна до 31 декември 2019 година. След тази дата не може да се влиза в ограничителната зона без екологичен стикер.\n• Какви са глобите?\nГлобата за влизане в „Мадрид Център“ без разрешение е 90 евро или 45 евро, ако се плати в продължение на 20 дни.\nВсе още кметството не е решило от кога ще започне глобяването. От 30 ноември до 9 януари достъпът до този район ще бъде наблюдаван от полицията. След тази дата ще бъде пусната в пробна експлоатация телематичната система за сканиране на регистрационните номера. През първите два месеца – до началото на март – няма да се налагат глоби, а само ще се изпращат предупредителни писма. Ако всичко се движи според планираното, след тази дата ще почнат да се глобяват нарушителите.\n• Къде се купуват стикерите?\nВ която и да е пощенската станция. Дават се веднага. Струват 5 евро. Трябва да се представят оригиналното разрешение за движение на автомобила и личната карта.\nНа страницата на Генералната дирекция по движението DGT има специална графа. Когато се въведе в нея регистрационният номер на автомобила, излиза информация какъв екологичен стикер е необходим за тази кола.\nНяколко асоциации на потребители на автомобили представиха във Върховния съд на Мадрид възражения, свързани с отделни параграфи от Наредба за общинската мобилност, приета от кметството.\nСпоред тях осем мерки противоречат на Закона за движение в Испания. Например, DGT не задължава водачите да залепят на видно място екологичния етикет, а наредбата го изисква. Наредбата дава право да се вдигат паркирани автомобили, когато замърсяването на въздуха е много високо, но в Закона за движение няма такава норма. Има и други противоречия.\nВероятно след двумесечния пробен срок някои от нормите в общинската наредба ще бъдат променени. Но основната идея – да се намали замърсяването на въздуха в испанската столица, – ще остане.\nBai Ganio si ti tupako Ivo.\nВие сте пълни идиоти, Байганцовци такива. Ако нещо не разбирате...


Осветиха бойните знамена в Плевен - Плевен прес | Новини и актуална информация Плевен\nНачало|Новини|Осветиха бойните знамена в Плевен\nПлевен Прес 06.01.2022\tНовини Напишете коментар 89 прегледа\nДнес, 6-ти януари 2022 година, от 11.00 ч. на площад „Възраждане“ в Плевен се състоя ритуал по освещаване на бойните знамена. Присъстваха заместник областният управител Иван Петков, кметът на Община Плевен Георг Спартански, председателят на Общински съвет-Плевен Мартин Митев, представители на местната власт от областта, командирите на формированията, част от ВВС и Сухопътните войски и председателите на военно-родолюбивите организации.\nПоради противоепидемиологичната обстановка представителните знаменни групи бяха със символична численост.\nСлово произнесе началникът на ВВВУ „Г. Бенковски“ ген. Юлиян Радойски, който каза:\n„Бойните знамена са светините на българската армия. Те са тясно свързани с паметните боеве и събития от националната ни история. Ние ги наричаме светини, защото те са напоени със спомена за нашите бащи, деди и прадеди. Свещена е и символиката, която е изобразена върху тях. На видно място върху диплите им са извезани светият кръст и словото „С нами Бог“.\nОсвещаването на бойните знамена се прави всяка година. Тази циклична повторяемост няма случаен характер. Чрез църковния ритуал се цели да се пренесе Божията благодат в ритуала свързан с освещаването на бойните знамена, който води началото си от дълбините на родната история.\nПървите податки за наличието на дейности от подобен характер, са свързани с царуването на Симеон Велики. На 20-ти август 917 година, на неговата войска предстои да даде решителен отпор на византийската армия в района на р. Ахелой. За да вдъхнови и насърчи своите войници, българският цар дава заповед да бъдат осветени знамената, които ще поведат войниците в боя. От тогава победата е тясно свързана с ритуала „Освещаване на бойните знамена“. Традицията се предава във времето и до наши дни“\nПо-нататък в словото си ген. Радойски посочи, че с падането на България под турско робство се прекъсва този ритуал, но традицията на освещаването на знамената поддържат хайдушките чети и дружини по онова време. Осветени са и знамената на Априлското въстание. На 18 май 1877 година е осветено и Самарското знаме, което е връчено на българското опълчение.\nСлед Освобождението ритуалът е подновен с цялата си тържественост от българското правителство. Традицията се изпълнява ежегодно до 1946 година. Възстановена е отново през 1993 година. Тогава се връчват и новите образци бойни знамена.\nБеше подчертано, че няма пленено българско знаме или такова, което да се намира в чужд музей.\nВ края на словото си ген. Радойски каза: „Заради паметта на нашите предци, днес в този тържествен момент, ние категорично заявяваме, че ще бъдем достойни наследници на достойни предци. Честит благословен празник“.\nПредишен Кметове от община Червен бряг на посещение в Калофер за Мъжкото ледено хоро\nСледващ Общинска администрация и малцина граждани поднесоха цветя пред паметника на Христо Ботев в Плевен


Зехтинът спира косопада и засилва растежа на косата\nОтчаяни ли сте от косопада? Искате ли да подсилите структурата на косъма и да имате една блестяща коса? Може би зехтинът ще ви помогне. Още от древни времена той се е използвал при косопад.\nЗехтинът е едно от най-полезните растителни масла, което се използва за готвене, в козметиката и за лечебни цели. Отделно от всичко друго, зехтинът е незаменим при упорит косопад. Ако имате чести проблеми с косата като косопад, сухи и заплитащи се краища, зехтинът може да ви бъде от полза. Редовното използване на продукти с натурален зехтин са в състояние да поддържат здрава и жизнена коса. Той може да се използва за почти всеки тип коса. Регулярното използване на зехтина засилва растежа и драстично намалява косопада. Той е подходящ за подсилване на тънка коса, но и за укротяване на силно чуплива и къдрава коса.\nВ домашни условия с качествен, истински зехтин можете да си приготвите маски за коса, които да засилят растежа и да спрат косопада. Можете да комбинирате зехтин с кокосово масло.\nПоследното подобрява храненето на косъма и също стимулира растежа. Двете масла се смесват в съотношение 1:2 в полза на зехтина. Смесването става на водна баня при внимателно загряване, докато кокосовото масло се разтопи. Можете да използвате и фракционно кокосово масло, което е течно. Тази смес можете да нанесете върху косата си от корените до върховете. Нежно втрийте от маслото в основата на косата, за да стимулирате циркулацията на кръвта в областта на скалпа. С маслата можете да престоите цялата нощ и на следващия ден да измиете косата с обикновен шампоан. Тази маска можете да нанасяте на косата си веднъж седмично като избирате качествени масла. Комбинацията от зехтин и кокосово масло може да не е подходяща за по-мазни коси.\nКомбинацията на зехтина с яйца също има много ползи за косата, основно спира косопада и стимулира растежа. Зехтинът се смесва с яйчен жълтък и така се нанася върху косата. След 20 до 30 мин. сместа се отмива с обикновен шампоан.\n“Спешна помощ” във Варна обновява напълно автопарка си до края на 2021 г.\nТрима с тежки изгаряния след взрив край Благоевград\nавгуст 1, 2016 юли 13, 2017 tonino\nВАС отложи делото за „служебния” НРД\nюни 6, 2016 октомври 14, 2018


А група - СЛЕД ЗДРАВА БИТКА И ПРОПУСКИ: Берое и ЦСКА 1948 взеха само по точка (СНИМКИ)\nСЛЕД ЗДРАВА БИТКА И ПРОПУСКИ: Берое и ЦСКА 1948 взеха само по точка (СНИМКИ)\nОтборите наЦСКА 1948иБерое завършиха наравно 0:0 в мача си от 2-ия кръг на efbet Лига, изигран на градския стадион в Стара Загора.\nИ двата състава показаха атакуващ стил на игра и определено искаха да вземат пълния комплект точки, но греди от двете страни на терена оставиха нулите на таблото.\nСрещата започна активно, като и двата отбора искаха да атакуват своя съперник. Още в първите минути Октавио получи топката вдясно на наказателното поле на ЦСКА 1948, но реши да подава, вместо да стреля, което се оказа грешка и Димитър Пиргов изчисти напред.\nПоследваха серия дълги подавания към Мартин Камбуров зад защитата на заралии, но пасовете не бяха овладявани добре от нападателя и играта продължи без голове.\nВ 26-ата минутатопката бе центрирана отдясно в наказателното поле към Октавио Мантега. Той бе оставен непокрит в наказателното поле на гостите и стреля веднага. Шутът бе свиреп, но Наумов изби в корнер. В ответната атака Галин Иванов отправи опасен удар, но топката не намери очертанията на вратата на Берое.Новакът в лигата създаде нова опасност пред вратата на Василев в 28-ата минута. Камбуров спря топката с гърди в наказателното поле и върна назад към Серкан Юсеин. Той стреля силно с десния крак. Топката "зави" леко и се отби в десния страничен стълб на старозагорската врата, но за щастие на вратаря на Берое тя не влетя във вратата му.\nПет минути преди края на първата частудар на Димо Бакалов от пряк свободен удар беше спокойно уловен от Даниел Наумов. Минута преди ркая на редовното време на първото полувреме домакините нацелиха също гредата.Чудесно разиграване на Берое през средата на терена и топката стигна до Гаюс Макута. Той овладя на границата и стреля с левия крак, но топката се отби в левия страничен стълб на вратата, пазена от Наумов.\nАлександър Цветков продължи да тормози отбраната на ЦСКА 1948. В 48-ата той премина през Климентов и си проправи място за шут, но топката не намери очертанията на вратата на гостите. В 55-ата пъксе видя страхотно нападение за гостите. Ивайло Климентов центрира в наказателното поле за Камбуров, който върнас глава назад към Младенов. Опитният халф пробва акробатично изпълнение, но топката отлетя аут. В 71-ата минута пъкАлиун Фал бе намерен с центриране отляво в наказателното поле и отправи удар с глава от няколко метра. Даниел Наумов обаче с две ръце парира опита на стрелеца на Берое и изби в корнер.\nВ 80-ата минута вратарят на Берое Василев излезе решаващо да избие подадена към Топузов топка в тъч.Две по-късно отново той трябваше да се намесва.\nДаниел Младенов получи топката в половината на Берое и подаде вдясно за Галин Иванов. Той отправи мощен диагонален удар, но стражът на Берое се намеси решаващо изби в корнер. При неготопката бе засечена от Даниел Младенов на близката греда след корнера, но Василев с рефлекс успя да парира удара и я изкара в нов корнер.\nТака ЦСКА 1948 записа второ поредно равенство в шампионата, след като в дебюта си в efbet Лига завърши 2:2 с ЦСКА, а Берое събра четири точки след успеха си над Левски преди седмица. С изиграването на последната среща от кръга пък официално Черно море е лидер в класирането с равни точки с ЦСКА, Царско село и Берое.\nБерое: Василев, Мезаг, Цветков, Макоута, Бакалов, Фал, Конте, Перейра, Мерло, Ангелов, Стоянов\nЦСКА 1948: Наумов, Савов, Василев, Пиргов, Атанасов, Климентов, Юсеин, Младенов, Шопов, Иванов, Камбуров


Ченелинг 11 септември 2007 г. » Послания от Крион\nДар » Крион » Послания от Крион » Ченелинг 11 септември 2007 г.\nЧенелинг 11 септември 2007 г.\nАз съм Крион, но както обикновено тук са Всички обеднени Сили на Светлината.\nДнес ние ще говорим по няколко теми, които са съществени за вас както за лечителската работа, така и за физическото съществуване в тримерното пространство.\nI тема. (говорят Владиците на карма)\nМного хора, поради своя мързел, разврат, жажда за лек живот сега бързо деградират и тази деградация може да се опише със следните параметри: До 2000 г. деградацията беше 1% за 10 години, след това съвсем скоро тя стана 1% за една година, но сега ще нарасне до 1% за месец и дори за седмица, за някои хора - дори за ден. Във връзка с това искаме да кажем, че онези, които не са посели в себе си семето на Светлината, промяната в позитивна посока ще бъде проблематична, а за някои вече невъзможна. Тези, които имаха очи не видяха, тези, които имаха уши не чуха, тези, които имаха душа – тя беше затворена. Но всичко можеше да бъде другояче.\nИма две категории хора, които деградират. Едните (първата група) – защото са много богати и имат в ръцете си власт. Във втората човешка група са слабо обезпечените и те са напълно безправни. Това, което първата група прави с втората, те възприемат като нещо фатално и неизбежно.\nШансове да оцелеят и да продължат еволюцията имат хората от средния слой. За съжаление и тука има две човешки групи. Едните (третата група) са тези, които вярват и разбират духовните процеси протичащи на планетата Земя и другите (четвъртата група) са тези, които не вярват и не разбират важността на ставащите събития ( във всяка група може да има малки изключения).\nАко хората от третата група са перспективни за еволюцията, то хората от четвъртата група са перспективни потенциално, защото тяхното бъдеще зависи от собствените им постъпки. Това е групата от хора, за която можем да говорим най-малко, тъй като тяхното бъдеще е единствено в техните ръце. Намиращите се в тази група ще загиват и ще напускат тази планета физически на сегашния етап независимо от възрастта и здравословното им състояние.\nНавярно ще се учудите защо няма да си отиват хората с власт, а също и онези, които са безправни. Тяхното време още не е дошло, то не е чак толкова далече, но все пак не е сега. Очистването на Земята става по нива по следния начин:\n1. Хората на властта, които имат власт, пари и влияние в политиката.\n2. Безправните хора със зациклено мислене (клошари, наркомани, алкохолици, част от хората от възрастното поколение).\n3. Духовно развиващите се хора, които съзнателно вървят по пътя на духовното развитие (в материален смисъл това е средната прослойка на обществото).\n4. Тези, които могат да се развиват духовно, но не правят това (средната прослойка на обществото, хората, които не осъзнават, но и не отричат извършващите се в света невидими процеси).\nВ третата група са онези, които се развиват духовно и те имат право да напуснат планетата според създаден от тях сценарий или изказано желание. Хората от тази група ще си отиват най-малко от всички. Това е най-прогресивната в духовен план група.\nЧетвъртата група е тази, в която сега става най-голямото очистване, иначе казано хората се вземат за прераждане, защото именно техният потенциал за позитивно духовно движение е малък, но те са най-близо до духовното ниво в сравнение хората от първа и втора групи. Ако чуете, че е станала авария или нещастен случай, в който са загинали много хора, то най-вероятно те принадлежат към тази група. Ние сега работим с хората от тази група.\nХората от втората група се „отбират” по единично и на малки групи, като по този начин обществото се освобождава постепенно, но ясно изразено, от производителите на ниски вибрации. Този процес протича относително мощно.\nВтората група ще нараства за сметка на хората от четвъртата група, защото духовно бедните хора ще започнат да се „потапят” в деструктивния начин на живот. Но общата численост на хората от тази група не се увеличава, защото те регулярно ще напускат своите физически тела.\nИ сега за най-трудната група – първата група. Тя е най-сложна и проблематична, защото у тази група хора, образно казано, съдът за карма е два или три пъти по-голям отколкото в предните групи хора, затова неговото препълване става много по-късно отколкото при хората от останалите групи. Причина за наличието на по-голям съд за карма у тази група хора е, че:\n1. такъв е сценарият, според който те желаят да натрупат много голям опит с низходящите енергии.\n2. или пък това не е било предвидено в техните сценарии, но алчността и безумието са взели връх и в съответствие със законите за свобода на избора, те имат право да се самоизразят, като увеличат своя кармичен потенциал няколко пъти. Тази е една от причините, поради която тези хора са извършили повече негативни действия от другите, но при тях не става отработване на кармата.\nII тема. Сега да поговорим за физическите ви тела.\nПриведете в порядък физическите си тела!\nIII тема. (Показват огромен златист огън). Нима не забелязахте, че се намирате в храма на Огъня на Вечния Лотос? Това е преобразуващата енергия на огъня. Ти, който четеш тези редове – дай разрешение на силите на Светлината да те пренесат в Огъня на Вечния Лотос, а с присъстващите тук това може да стане сега. Облива ви Огъня на Вечния Лотос и преобразува всичко, което желаете да бъде преобразувано във Вас.\n1. Имате право да изкажете 3 желания за здравето на своето физическо тяло. От какво искате да се освободите (проблеми с физическото здраве). Точно и без многословие.\n2. Можете да изкажете 3 желания отнасящи се до вашата същност, физически живот, отношения, работа, материално благосъстояние. Формулирайте желанията точно и без многословие.\n3. Имате право да изкажете 3 желания за обединен сценарий на Светлината и Любовта, в които можете да влагате свои желания в този сценарий и в единно цяло.\nМожете да влезете в медитация и да останете в нея толкова, колкото поискате. Съветваме ви медитацията да бъде 10 – 15 минути, за да не позволите ума си да включи свои объркани блуждаещи мисли. Концентрирайте се върху желанията в храма на Огъня на Лотоса, стоплете ръцете и душата си на този Огън. Представете си, че езиците на пламъка на Огъня формират Лотос, а вие сте в този Лотос, облечени в сребърно златни одежди. Вие сте млади красиви и здрави. Имате 3 х 3 желания. Гледайте в Огъня на Лотоса и ги изкажете. И когато приключите с това, благодарете на Огъня на Лотоса и се върнете на планетата Земя.\nНие много ви обичаме и ви пазим.\nСъщества на Светлината, Светлина и Любов се разпростират и изпълват пространството около вас.\nС Любов, Обединени сили на Светлината и Любовта.\nКатегория: Послания от Крион | Разгледан: 1198 | Добавил: Bond | Рейтинг: 0.0/0\n35.172.233.2 Събота 08.08.2020, 16:31


Старозагорска група посети Европейския парламент\nНачало » Акцент на деня » Старозагорска група посети Европейския парламент\nнеделя, декември 3, 2017, 0:26\n10-членна група от ГЕРБ – Стара Загора посети Европейския парламент по покана на евродепутата ЕНП/ГЕРБ Ева Майдел. Старозагорци се срещнаха с нея в залата, в която се провеждат заседанията на Европарламента, и обсъдиха предстоящото председателство на България, както и приоритетите за страната ни по време на него.\nСтарозагорската група се срещна и с вече бившия общински съветник Ангел Филипов, който отскоро е асистент на друг евродепутат – Асим Адемов. Посещението включи и лекция, която в детайли показа как функционират Европейският парламент, Съветът на Европа, Европейската комисия и други, както и какъв е пътят за приемането на директиви и документи, които държавите-членки спазват.\n« Младежи обсъждаха агресията в училище в Стара Загора\nПиян водач предизвика верижна катастрофа с 4 коли на автомагистрала “Тракия” »


3 вкусотии за Месни заговезни - Любопитно — Стандарт Нюз\n3 вкусотии за Месни заговезни\nНеобходими продукти: кисело зеле - 1 средно голяма зелка, ориз - 1 ч.ч., гъби - 200 гр., кайма - 300 гр., лук - 1 глава, олио - 1 ч.ч., джоджен - 1 с.л. сух, червен пипер\nНачин на приготвяне: Отстранете листите от зелката и изрежете бялата част.\nВ мазнина задушете лука и гъбите. Добавете измития ориз и когато се позапържи, прибавете каймата. Разбъркайте добре и свалете от котлона. Поръсете с джоджен. Оставете 10-15 мин. оризът да поеме течността и да набъбне. Сложете във всеки лист от плънката и завийте сармите. Наредете ги в подходяща тенджера и ги затиснете. Залейте ги с топла вода. Гответе на бавен огън 2 часа. Готовите сарми наредете в тава. Налейте от соса, поръсете ги с червен пипер.\nНапръскайте ги с олио и ги запечете във фурната до златисто!\nЗадушена кокошка с гъби\nНеобходими продукти: кокошка - 1 бр., гъби - 200 г, лук - 1 глава, кромид, босилек - листенцата от 2 стръка, сметана - 200 г, пилешки бульон - 250 мл, бяло вино - 250 мл, вода - 250 мл, олио - 3 с.л., червен пипер - 1/2 ч.л., черен пипер - на вкус, сол - на вкус\nНачин на приготвяне: Разрежете на порции кокошката, измийте ги, подсушете ги, натрийте ги с червения пипер, сол, черен пипер и ситно нарязаните листенца босилек и ги запържете в сгорещеното олио от всички страни. Прибавете ситно нарязания лук, налейте виното, бульона и водата и варете под похлупак 20 мин., след което извадете месото и варете соса, докато намали обема си с 1/3. Сипете в соса нарязаните на едри парчета почистени гъби, добавете сметаната и след като кипне, поръсете с черен пипер и сол и налейте коняка.\nРазпределете порциите месо в чинии и ги залейте със соса.\nНеобходими продукти: 1 кг свинско месо /цяло парче от бут/, 50 г краве масло, 1 глава кромид лук, 1 дафинов лист, 1-2 скилидки чесън, 100 мл червено вино, 1 кг домати, 1 кг картофи, сол, млян пипер, 250 г зехтин, 2 супени лъжици едро нарязан магданоз\nНачин на приготвяне: Измиваме и подсушаваме месото и го запържваме в разтопеното краве масло или маргарин. Месото трябва да се зачерви от всички страни.\nИзваждаме го и в същата мазнина запържваме ситно нарязания лук. Прибавяме счукания чесън, дафиновия лист и червеното вино.\nКипваме и изчакваме течността да остане наполовина, след това слагаме и нарязаните на дребно домати, по възможност без семките, пилешкия бульон и 1/2 чаена чаша гореща вода. Кипваме и поставяме месото в соса. Слагаме похлупения съд в предварително загрята фурна и задушаваме около един час. Месото трябва да е напълно готово.\nОбелваме картофите и ги сваряваме в подсолена вода. Изливаме водата и правим гъсто пюре, като на тънка струйка прибавяме зехтина.\nПодправяме на вкус със сол и млян черен пипер. Готовото месо нарязваме на резени и поднасяме с пюре, полято със соса от задушаването и поръсено с магданоз.\n857 16 май\n1889 16 май\n5678 16 май\n34267 16 май\n134917 11 май\n85591 15 май\n67741 15 май


Всемирното Православие - МЛАДЕЖКИ ПРАВОСЛАВЕН ЦЕНТЪР „ЧИСТИ СЪРЦА” КЪМ КАТЕДРАЛЕН ХРАМ „СВЕТИ ВИСАРИОН СМОЛЕНСКИ” В СМОЛЯН ОТКРИВА НОВАТА СИ УЧЕБНА ГОДИНА С ВОДОСВЕТ ЗА ЗДРАВЕ И БЛАГОДЕНСТВИЕ\nМЛАДЕЖКИ ПРАВОСЛАВЕН ЦЕНТЪР „ЧИСТИ СЪРЦА” КЪМ КАТЕДРАЛЕН ХРАМ „СВЕТИ ВИСАРИОН СМОЛЕНСКИ” В СМОЛЯН ОТКРИВА НОВАТА СИ УЧЕБНА ГОДИНА С ВОДОСВЕТ ЗА ЗДРАВЕ И БЛАГОДЕНСТВИЕ\nПубликувана на 13 Септември 2012\nМладежки православен център „Чисти сърца” към катедрален храм „Свети Висарион Смоленски” в Смолян открива новата си учебна година с водосвет за здраве и благоденствие на деца, родители и учители на 17 септември 2012 г. от 17 часа в храма.\nВодосветът ще се отслужи с благословението на смолянския архиерейски наместник архимандрит Висарион. В песнопенията участие ще вземе и детският хор „Чисти сърца”.\nСлед водосвета в Неделното училище ще се проведе открита среща с родителите и гражданството, за да бъдат запознати с програмата през новата учебна година.\nЦентърът „Чисти сърца” обяви нов прием на деца и младежи в групите по вероучение, хорово пеене, журналистика, приложно и изобразително изкуство. В него се работи за развитие на детските таланти, укрепване на вярата и родолюбието, утвърждаването на българските ценности. Издава се вестник „Чисти сърца”, списван само с детско творчество.\nНека заедно на този ден – 17 септември от 17 часа – да отдадем почит на добродетелите, които ни крепят в живота – вярата, надеждата, любовта, мъдростта. На този ден нашият народ почита християнската светица София и три й дъщери мъчениците Вяра, Надежда и Любов , жестоко наказани през 126-а година от римската власт по време на гоненията срещу християните, когато са били на 12, 10 и 9 години.


ВЪПРОС: „Има ли нещо, което не знаем за сърцето, Емо?“ ДА ВИДИМ. Питам : 1. Знаете ли, че най-важната част от тялото, която има отношение към кръвообращението и работата на сърцето са… петите? Защо? 2. Знаете ли, че хладните ходила…\nВЪПРОС: „Гледах едно твое интервю, Емо, в което казваш, че нощта е най-опасният период от денонощието. Може ли да го развиеш по-подробно?“ 😉 Интересно, и аз попаднах на същото интервю… ОТГОВОР: Приказки за излизане извън тялото, пътувания…\nВЪПРОС: „Много се дискутира върху дишането, кислорода и алкалността на организма, Емо. Как стоят нещата?“ ЗАОСТРЯНЕ: Нещата… не стоят. Мърдат, разбъркват се, променят местата си, сливат се, стават различни. Само на нас, от ограничената ни гледна точка (наречена…\nВЪПРОС: „Напоследък не спя добре, Емо. Спазвам изискването да е деветнайсет градуса в спалнята, но не се получава. Какво да направя?“ ОТГОВОР: СЪНЯТ е концентриран пренос, преобразуване и трансформация на енергия – на нано-ниво, физиологично, физическо, географско, гео-стационарно,…\nВЪПРОС: „Не останаха удоволствия, Емо. Каквото и да сложим на масата, все лошо. Можеш ли да кажеш нещо за солта, а също и за кафето – вредни ли са, доколко, да пием ли кафе?„ ОТГОВОР: УДОВОЛСТВИЕТО е движещата сила на…\nСериозно пред огледалото: ЕДИН РАЗЛИЧЕН ПОГЛЕД: „Имунната система, изкуствената имунизация, естествената такава, тяло без граници – що е то, Том Сойер и празните приказки, наречени „позитивно“ говорене“ ВЪПРОС: „Стана модно да се ваксинираме против всякакви болести, Емо,…\nВЪПРОС: „Можем ли да се закаляваме в домашни условия, Емо? Защото сауната, бягането по брега, влизането в студеното море по изгрев и други такива, някак не ми се вързват с ежедневното бързане за работа сутрин.“ ОТГОВОР:…\nВЪПРОС: „Доколко можем да се доверим на тялото си, Емо?„ ОТГОВОР: Просто е: До николко. Почти. УТОЧНЕНИЕ: Разбира се, всеки притежава вроден аспект на чуваемост спрямо тялото си. Примерно, има бебета, които сучат, докато преядат и повърнат поетото, а други…\nВЪПРОС: „Емо, опитвам се да спазвам правилен хранителен режим и тренировки, но не мога да сваля килограми. Къде греша?“ ОТГОВОР: ГРЕШКАТА е в думата „опитвам“. Тя изсмуква енергията за действие, разводнява волята и отлага непосредствените решения. ПРИМЕР ЗА ДЕЙСТВИЕ: През…\nВЪПРОС: „Емо, имам момче на шест годинки. Храня го здравословно, избягвам червените меса, мазнините, маслото и пр., но виждам, че губи енергия. Как да постъпя?„ ОТГОВОР: ИНДИЙЦИТЕ имат една мъдрост-съвет: „С детето се дръж, като с дете:…\nПолезни заместители на витамини и вода ВЪПРОС: „Не мога да започна деня нормално, ако не пия вода с цитрус и мед. Често пътувам и ми е трудно да спазвам режима. Какво да правя?„ ОТГОВОР: ДА КАРАМЕ по…\nНачина на мотивация за отслабване и спорт в ежедневието. МОТИВАЦИЯТА има две страни: (1) физиологическа и (2) психологическа. (1) ФИЗИОЛОГИЧЕСКА: Започнете деня с едно хубаво изхождане, качествено и освобождаващо, и лекотата, която ще почувствате, ще накара мотивацията ви (за каквото…\nТренировки и хранене при липса на енергия – какво, защо и как. ЕНЕРГИЯТА е навсякъде и всичко е енергия. Дали ще я усетим в себе си, зависи от начина, по който функционираме физически, психически и ментално. ВСИЧКИ ЗНАЕМ, че когато…\nОСНОВА на съня, е почивката. Почивката се изразява в максимално отпускане на тъканите, което ги възстановява и обновява. Отпускането започва, когато будното (ежедневното, външно) съзнание бъде изключено. РАЗЛИКАТА между „нощен“ и „дневен“ сън е огромна: нощем се отпуска всичко (земята…\nВъпрос: Здравето е важно, но и духовността е важна. Емо, какво е твоето отношение към Закона за Кармата? Отговор: ТЕОРИЯТА за кармата е религиозно-философски, а напоследък и твърде романтичен израз на човешкия стремеж нещата тук, долу, в нашия свят и…


„Етър“ направи първа тренировка на „Ивайло“ :: RegNews.NET - Новини по всяко време\nНачало » Спорт » „Етър“ направи първа тренировка на „Ивайло“\n„Етър“ направи първа тренировка на „Ивайло“\n07-01-2019 0 781\nПървата си тренировка за новата година направиха футболистите на „Етър”. Точно в 15 ч. треньорският щаб изведе играчите за бягане на заснежения стадион „Ивайло”, като колоната водеха треньорът Станислав Генчев и Тодор Колев.\n17 футболисти се включиха в заниманието, в което не участваха чужденците Аласана Мане и Жилсон Варела, които пристигат днес. Очакват се и нови попълнения, като засега с отбора тренират Милчо Ангелов и Илия Джамов.\nНяколко именици има в „Етър“ – Иван Стоянов, Иван Петков и Иван Скерлев, както и треньорът на вратарите Калоян Чакъров, които почерпиха за Ивановден и получиха поздрави от всички от клуба.\nОт сряда „виолетовите” ще водят тренировки на изкуствения терен в Царева ливада.


Екоминистърът: Хубаво е да се разшири Гребният канал - Под Тепето - Истината за Пловдив\n14 юли, 2020 Ивайло Дернев3 коментара за Екоминистърът: Хубаво е да се разшири Гребният канал\nСоциализирането на Марица не е на дневен ред за ведомството и общината\nМинистърът на околната среда и водите Емил Димитров даде ясен знак, че ведомството му е готово да даде зелен светофар на проекта за втори Гребен канал, който е силно критикуван от природозащитниците под тепетата и от куп ландшафтни архитекти. Ревизоро е на посещение в Пловдив днес по покана на кмета. Двамата обсъдиха движението на процедурите на проекта „Въча”. От общата им пресконференция стана ясно, че социализирането на Марица не е приоритет нито на общината, нито на министерството.\n„Не се говори за социализирането на Марица. Хубаво е обаче да се изчисти коритото на реката и да се поддържа. Хубаво е да се реализира и разширението на Гребния канал. Да стане възможно провеждането и на европейски, и на световни първенства. Каналът ви е много хубав. Но е хубаво и да се помисли как да се захранва с вода така, че да са по-малки загубите. Но това са наши технически дейности, които ще ги направим”, коментира министър Димитров.\n3 коментара за “Екоминистърът: Хубаво е да се разшири Гребният канал”\n23 юли, 2020 в 1:25 pm\nми разшириш дедовия, крадец нещастен ,пътници сте с буда и другите гербоци крокодили\n14 юли, 2020 в 4:51 pm\nТ.е хубаво е да изсечем гората и на нейно място да сложим още една локва обградена с асфалт….\nРАСОВО комаровъдство за Града каза:\n15 юли, 2020 в 2:36 pm\nХубавко е, как не, според некадърния некомпетентен КАЛИНКОид.\nЗа развитие на расово КОМАРОвъдство, ферми за жабешки бутчета за италианскио пазар, за индустриите произвеждащи химикали и ОТРОВИ за редовно пръскане на гражданството, с впръскване директно в бебешките колички (доколкото, де …те не са на мода в Столипиново)